คุโด้ ชินอิจิ

คุโด้ ชินอิจิ (; ราชบัณฑิตยสภา: คูโด ชินอิจิ) หรือชื่อในฉบับแปลภาษาอังกฤษ จิมมี คูโด () เป็นตัวละครหลักจากมังงะเรื่อง "ยอดนักสืบจิ๋วโคนัน" แต่งโดยโกโช อาโอยามะ ตามท้องเรื่องคุโด้เป็นนักสืบมัธยมปลายที่มีชื่อเสียง ทว่าเขาถูกชายชุดดำสองคน ซึ่งทราบชื่อในภายหลังว่า ยิน () และว็อดก้า () กรอกยาพิษอาโพท็อกซิน 4869 () ผลของยาทำให้ร่างกายของเขาหดเล็กลง ครั้นเมื่อโมริ รัน () ซึ่งเป็นหญิงคนสนิท พบโดยบังเอิญแล้วถามชื่อ เขาจึงใช้ชื่อว่า เอโดงาว่า โคนัน (ฉบับวิบูลย์กิจ) หรือ เอโดงาวะ โคนัน (ฉบับอมรินทร์) (; ราชบัณฑิตยสภา: เอโดกาวะ โคนัง/เอโดงาวะ โคนัง) และเพื่อสืบหาร่องรอยขององค์กรชุดดำ () จึงไปอาศัยร่วมบ้านกับรัน ซึ่งรันมีบิดาคือโมริ โคโกโร่ () เป็นนักสืบเอกชน ตั้งแต่นั้น ชินอิจิในร่างของโคนันต้องเผชิญต่อคดีปริศนาต่าง ๆ เพื่อหาหนทางคืนสู่ร่างเดิม

ส่วนฉบับอนิเมะ พากย์เสียงภาษาญี่ปุ่นโดยคัปเป ยามางูจิ (ชินอิจิ) และมินามิ ทากายามะ (โคนัน) ส่วนพากย์ไทยได้แก่ ไกวัล วัฒนไกร (วิดีโอสแควร์), ภัทรวุฒิ สมุทรนาวี (ทีไอจีเอ), นิรันดร์ บุญยรัตพันธุ์และธนกฤต เจนคลองธรรม (โมเดิร์นไนน์), ปิยะ ประวังสุข และสัจจะ กาญจน์นิรันดร์ (ทรูสปาร์ก) ให้เสียงเป็นชินอิจิ ส่วนอรุณี นันทิวาส (ทีไอจีเอและโมเดิร์นไนน์) และนงลักษณ์ ฤทธิ์เรือง (ทรูสปาร์ก) ให้เสียงโคนัน

คุโด้ ชินอิจิปรากฏในตอนต้นของเรื่องในฐานะนักเรียนชั้นมัธยมศึกษาตอนปลายของโรงเรียนเทย์ตันในโตเกียว เขามีพื้นฐานครอบครัวดี พื้นเพเป็นชาวเมืองเบกะ เป็นบุตรคนเดียวของครอบครัว บิดาคือคุโด้ ยูซากุ () เป็นนักเขียนนิยายชื่อดัง กับมารดาฟุจิมิเนะ ยูกิโกะ () นักแสดงหญิงที่มีชื่อเสียง ชินอิจิมีชื่อเสียงในฐานะนักสืบหนุ่มผู้ไขคดีฆาตกรรมยาก ๆ ได้เป็นจำนวนมาก เขามีความสนิทสนมอย่างยิ่งกับโมริ รันซึ่งเป็นทั้งเพื่อนร่วมชั้นและเพื่อนสมัยเด็ก

กระทั่งวันหนึ่งเขาได้พาโมริ รันไปเที่ยวสวนสนุกทรอปิคอลแลนด์ ณ ที่นั้นได้มีคดีฆาตกรรมบนรถไฟเหาะ หลังไขคดีเสร็จสิ้น ชินอิจิรู้สึกเฉลียวใจเกี่ยวกับชายชุดดำสองคนคือยินและว็อดก้าที่อยู่ในคดีฆาตกรรมเมื่อสักครู่นี้จึงแอบตามไปดูแล้วพบว่ามีการแลกเปลี่ยนสิ่งของบางอย่าง ระหว่างที่ชินอิจิกำลังมองดูเหตุการณ์ดังกล่าว ยินซึ่งเป็นหนึ่งในชายชุดดำจึงเข้ามาทำร้ายชินอิจิจนสลบ และกรอกยาพิษอาโพท็อกซิน 4869 () หวังให้ชินอิจิถึงแก่ชีวิต ทว่าผลของยาทำให้ร่างกายของเขาหดเล็กลง เมื่อชินอิจิรู้สึกตัว จึงไปปรึกษากับอากาสะ ฮิโรชิ ซึ่งเป็นนักวิทยาศาสตร์ที่อาศัยอยู่ข้างบ้านของตน เมื่ออากาสะทราบความจากชินอิจิแล้ว จึงแนะนำว่าให้ปิดเรื่องที่ตัวหดเล็กลงเสียมิให้ใครรู้ เพราะถ้าใครรู้ผู้นั้นก็จะมีภัย แทบจะทันทีทันใด โมริ รันได้มาหาชินอิจิด้วยความเป็นห่วง เมื่อรันพบชินอิจิในร่างเด็กแล้วถามชื่อเข้า เขาเหลือบไปเป็นชั้นหนังสือนวนิยายด้านหลังซึ่งมีชื่อนักเขียนที่สันหนังสือคือเอโดงาวะ รัมโป และเซอร์อาร์เธอร์ โคนัน ดอยล์ จึงตอบส่ง ๆ ว่าเอโดงาว่า โคนัน เขาจึงเข้าไปอาศัยร่วมกับรันซึ่งมีบิดาเป็นนักสืบเอกชนชื่อโมริ โคโกโร่เพื่อสืบหาองค์กรชุดดำ

โดยช่วยโมริไขคดี แบบให้คำแนะนำ ถ้าโมริหรือใครไขคดีตามการวิเคราะห์เหมือนตน จะไม่ช่วยกับปล่อยไป แต่ถ้าเห็นว่าวุ่นวายเกิน จะทำให้โมริหรือใครสลบกับปลอมเสียงไขคดีเอาเอง

โดยตนมาเรียนชั้นประถมศึกษาใหม่ เพื่อปกปิดตัวตน ได้รู้จักกับ โคจิมะ เก็นตะ, ซึบุรายะ มิซึฮิโกะ, และ โยชิดะ อายูมิ จึงได้ก่อตั้งขบวนการนักสืบเยาวชนขึ้น

ชินอิจิคลั่งไคล้เชอร์ล็อกโฮมส์ เห็นเป็นไอดอล ตามพ่ออย่างมาก แทบจะรอบรู้หมดทุกเรื่องไม่ว่าจะเป็นรายละเอียดคดีต่างๆ ในนวนิยาย หรือชนิดของไวโอลินที่โฮมส์ชอบเล่น

เขารับอิทธิพลอย่างสูงจากทั้งบิดาและมารดา เป็นต้นว่า ความสามารถด้านการวิเคราะห์จากพ่อ และความมั่นใจและความกล้าแสดงออกจากแม่

พ่อแม่ไปอยู่ที่ ลอสแอนเจลิส ประเทศสหรัฐอเมริกา ส่วนตนอยู่ที่ ประเทศญี่ปุ่น คนเดียวตั้งแต่อายุ 14 ปี เพราะได้รับอิทธิพลมาจากพ่อที่เป็นนักเขียนนิยายสืบสวน ทำให้มีบทบาทในฐานะนักสืบ ม.ปลาย จึงมีความเฉลียวฉลาด ไหวพริบรวดเร็ว ช่างสังเกต (และแม้จะเป็นรอยขีดข่วนเล็กๆ รอบตัวศพก็ให้ความสนใจ) มีความมั่นใจในตนเองสูง และด้วยความที่ขี้เก๊ก ชอบพูดด้วยคำพูดคมคาย ทำให้เขาเนื้อหอมมาก มีสาวๆ มาคลั่งไคล้มากมาย

มีทักษะพิเศษหลายอย่างเช่น เล่นฟุตบอล เล่นไวโอลิน มี Perfect Picth ขับเฮลิคอปเตอร์ ขับเครื่องบิน ขับรถ ขับเรือ ยิงปืน (ทั้งหมดนี้ พ่อเป็นคนฝึกสอนให้ที่ ฮาวาย) แต่ตนต้องการฝึกเพื่อเป็นทักษะของนักสืบเท่านั้น

หลังกลายเป็นเด็ก ทักษะทางกายภาพจึงลดลง แต่สติปัญญายังเหมือนเดิม แต่การไปพัวพันเข้ากับคดีต่า งๆ เพี่อสืบคดี มักมีอุปสรรคต่าง ๆ เพราะเห็นว่าเป็นเด็ก ตำรวจหรือไม่ก็ผู้ใหญ่มักไล่ออกไปจากที่เกิดเหตุหรือต้องถูก โมริ โคโกโร่ คุณพ่อของรันขับไล่ตะเพิดตลอด เพราะไม่ชอบให้มาวุ่นวายในที่เกิดเหตุ ด้วยความช่วยเหลือจาก ดร.อากาสะ ฮิโรชิ เขาได้ประดิษฐ์สิ่งของต่าง ๆ ที่เป็นประโยชน์ต่อการสืบสวนและคลี่คลายคดี เช่น หูกระต่ายเปลี่ยนเสียง นาฬิกายิงยาสลบ เป็นต้น

หลังไขคดีจับคนร้ายได้ทุกครั้ง แต่มีบางครั้งที่เผลอทำคนร้ายคิดฆ่าตัวตาย แต่ตนก็หาทางห้ามไว้ได้ จนมุมหมดหวัง เพราะมีอดีตฝังใจ หลังเหตุการณ์คดีฆาตกรรมเปียโนโซนาต้าแสงจันทร์ที่ตนเผลอปล่อยให้อาโซ เซย์จิฆ่าตัวตาย จึงมักเคยพูดเสมอว่า "นักสืบที่ต้อนให้คนร้ายฆ่าตัวตายก็ไม่ต่างอะไรกับฆาตกรเลย" จึงจะคลี่คลายคดีแบบเอาผิดคนร้ายจนหมดกำลังใจให้เข้าใจถึงสิ่งที่ทำลงไป

เมื่อเวลาผ่านไป ตำรวจ หรือ เอฟบีไอ และ สันติบาลตำรวจ ต่างเปิดโอกาสให้เขาอยู่ในที่เกิดเหตุหรือแม้แต่การสืบสวน เพราะมักจะเป็นกุญแจสำคัญในการไขคดีใหญ่ต่างๆ

ในเรื่อง ยอดนักสืบจิ๋วโคนัน โคนันจะมีอุปกรณ์ที่ ดร.อากาสะ ฮิโรชิ ช่วยประดิษฐ์ขึ้นเพื่อประโยชน์ในการสืบสวน และการติดตามคนร้าย

หูกระต่ายเปลี่ยนเสียง (Voice-Changing Bowtie)

หูกระต่ายสีแดงที่โคนันมักติดคอเสื้ออยู่เสมอ ใช้เปลี่ยนเสียงไขคดี โดยเสียงที่ใช้ในการแก้ไขคดีบ่อยที่สุด คือ เสียงของ โมริ โคโกโร่ (หมายเลข 59) กับเป็นเสียงร่างเดิมของตนเพื่อโทรคุยหารัน กับนำลำโพงไปแปะเพื่อไขคดีจากที่ไดลได้

รองเท้าเพิ่มพลังเตะ (Power-Enhancing Kick Shoes)

รองเท้าที่ช่วยเพิ่มพลังเตะได้อย่างมาก ที่ใช้ไฟฟ้าและพลังแม่เหล็กกระตุ้นจุดบนเท้า เพื่อเพิ่มพลังกล้ามเนื้อให้ถึงขีดสุด

เครื่องดักฟังขนาดจิ๋ว และเครื่องรับสัญญาณ Glasses Modification (Microphone)
เริ่มแรก ดร.อากาสะ ฮิโรชิ ได้นำแว่นตาดัดแปลงเป็นเครื่องรับสัญญาณดับฟัง แล้วใช้หางของแว่นตาเป็นที่ดักฟัง โคนันมักจะนำมาใช้ร่วมกับ หมากฝรั่ง ในเข็มกลัดนักสืบเยาวชนก็มีเครื่องส่งสัญญาณในตัว

นาฬิกายิงยาสลบ (Stun-Gun Wristwatch)
นาฬิกาข้อมูล หน้าจอยิงแสงอินฟราเรดล็อกเป้าหมายได้ประมาณ 2 ม. ยิงเข็มจะเคลือบด้วยยาสลบชนิดออกฤทธิ์เฉียบพลัน ยาจะแพร่กระจายไปทั่วร่างกายภายในเวลาไม่ถึง 5 วินาที แค่ 1 ครั้งเท่านั้น ซึ่งส่วนใหญ่โคนันยิงยาสลบกับ โมริ โคโกโร่ เพื่อใช้แก้ไขคดี และในเดอะมูฟวี่ 17 ได้มีการเพิ่มโทรศัพท์ดาวเทียมและแฟลชไดรฟ์อีกด้วย

แฟกซ์มือถือรูปกล่องข้าว (Portable Bentou Box Fax) 
ปรากฏเฉพาะในตอน คดีข่มขู่นักฟุตบอลอาชีพ คือแฟกซ์รูปกล่องข้าวปกติจะใส่ไว้ในเป้สะพายหลัง บ๊วยเค็มคือ สวิทช์เปิดเครื่อง เมื่อจะใช้งานแฟกซ์ต้องกดที่เม็ดบ๊วยที่อยู่กลางกล่องข้าว

เข็มกลัดนักสืบ (Detective Boys Badge)
ภายในเป็นวิทยุสื่อสารขนาดจิ๋ว ใช้รับ-ส่งเสียงสื่อสารกันได้ ใช้ปุ่มด้านหลังปรับคลื่นก็จะรับสัญญาณได้แล้ว ถ้ากดปุ่มก็จะส่งสัญญาณได้

สเก็ตบอร์ดติดเทอร์โบ (Solar-Powered Skateboard)
สเก็ตบอร์ดที่ใช้งานโดยใช้พลังงานแสงอาทิตย์ มีความเร็วสูงสุด คือ 80 กม./ชม. ถ้าใช้ในเวลากลางคืนจะใช้ได้ 30 นาที

แว่นตาสะกดรอยคนร้าย (Criminal Locator Glasses) 
แว่นตาที่โคนันใส่อยู่เป็นประจำที่จริงก็คือ เครื่องสะกดรอย ซึ่งช่วยในการติดตามคนร้ายได้ง่ายขึ้น โดยการติดเครื่องส่งสัญญาณไว้ที่คนร้าย แล้วตำแหน่งที่อยู่ของคนร้ายซึ่งถูกติดเครื่องส่งสัญญาณไว้ที่คนร้าย แล้วตำแหน่งที่อยู่ของคนร้ายซึ่งถูกติดเครื่องส่งสัญญาณไว้จะปรากฏบนเลนส์แว่น ซึ่งเครื่องรับ-ส่งสัญญาณจะมีปฏิกิริยาโต้ตอบกันเมื่ออยู่ภายในรัศมี 20 กม.

สายรัดกางเกงยืดหดได้ (Elasticity Suspenders) 
แค่กดปุ่มเดียวก็จะหดกลับมาจากสภาพที่กำลังยืด สามารถใช้งานได้สะดวก เช่น เวลาเกี่ยวของที่หนักให้ขึ้นมาโดยไม่ต้องใช้แรงของเรา เป็นต้น (ใน โคนันฉบับการ์ตูนภาพยนตร์ที่ 13 (ปริศนานักล่าทรชนทมิฬ) ได้ปรับปรุงใหม่ให้มีหน้าจอบอกความยาวด้วย)

ลำโพงรูปกระดุม (Button Speaker)
นำไว้ใช้คู่กับหูกระต่ายเปลี่ยนเสียง จะสามารถพูดได้ระยะไกล

โทรศัพท์เคลื่อนที่รูปต่างหู (Earring Cellphone) 
ใช้เหมือนโทรศัพท์ทั่วไป แต่มีรูปร่างแปลกไปกว่าโทรศัพท์ธรรมดา (เป็นรูปต่างหู) โดยจะต้องกดหมายเลขก่อนนำหูฟังมาใส่หู

แผนที่รูปสมุด (Electronic Notebook Map) 
ปรากฏเฉพาะในตอน "คดีปริศนาค้นหาที่เกิดเหตุลักพาตัว" เพื่อใช้ดูสถานที่ลักพาตัว

ไฟฉายรูปนาฬิกาข้อมือ (Wristwatch Flashlight)

เป็นสิ่งประดิษฐ์อีกอย่างหนึ่งที่ด็อกเตอร์อากาสะประดิษฐ์ให้กับขบวนการนักสืบเยาวชนเอาไว้ฉายไฟในที่มืด

เครื่องเปลี่ยนเสียงรูปผ้าปิดปาก (Voice-Changing Face Mask)

ปรากฏเฉพาะในตอน การคืนชีพที่เดิมพันด้วยชีวิต ชินอิจิที่กลับมา เพื่อเปลี่ยนเสียง ไฮบาระ ไอ เป็นเสียง เอโดงาวะ โคนัน

เข็มขัดยิงลูกบอล (Anywhere Ball Dispensing Belt)

รูปร่างเหมือนเข็มขัดทั่วไป แต่สามารถยิงลูกบอลได้ แต่ลูกบอลที่ยิงออกมาจะคงรูปอยู่ได้แค่ 10 วินาทีเท่านั้น ต่อมาได้มีการพัฒนาให้ลูกบอลมีขนาดใหญ่และสามารถทำให้กลายเป็นดอกไม้ไฟได้เมื่อเตะขึ้นไปข้างบนท้องฟ้า

แว่นตากันกระสุน Glasses Modification (Bullet Proof Lenses)
ปรากฏในโคนันฉบับการ์ตูนภาพยนตร์ที่ 3 (ปริศนาพ่อมดคนสุดท้ายแห่งศตวรรษ) เพื่อป้องกันกระสุนจากคนร้าย ซึ่งยิงเฉพาะตาขวาเท่านั้น

แว่นตาจุลทรรศน์ Glasses Modification (Telescopic Lenses)

เป็นแว่นตาแบบพิเศษที่ ดร.อากาสะได้สร้างให้ โคนันได้ใช้ เป็นแว่นตาที่สามารถหาเป้าหมายในระยะไกลได้สามารถช่วยมองเห็นในกลางคืนได้ ซึ่งปรากฏในโคนันฉบับการ์ตูนภาพยนตร์หลายๆ ภาค ภาพยนตร์ที่ 5, 8, 11, 13, 14, 15 และ อนิเมะ ในตอนที่ 506-507 ในชื่อตอน ตุ๊กตาหิมะที่ไม่แตก กับตอนที่ 631 ในชื่อตอน นาฬิกาดอกไม้ผู้รู้เห็นเหตุการณ์

แฮงไกเดอร์/พาราไกเดอร์ (Hang Glider/Paraglider)

ปรากฏเฉพาะในโคนันฉบับการ์ตูนภาพยนตร์ที่ 8 (มนตราแห่งรัตติกาลสีเงิน) เพื่อใช้ไล่ล่ากับ จอมโจรคิด

ลำโพงรูปกระดุมข้อมือ และเครื่องดักฟัง (Cuff Link Speakers)

ปรากฏเฉพาะในโคนันฉบับการ์ตูนภาพยนตร์ที่ 9 (ยุทธการเหนือห้วงทะเลลึก)

แท็งค์อากาศขนาดจิ๋ว (Mini Air Tank)

ปรากฏเฉพาะในโคนันฉบับการ์ตูนภาพยนตร์ที่ 11 (ปริศนามหาขุมทรัพย์โจรสลัด) เป็นอุปกรณ์ที่ ดร.อากาสะสร้างให้โคนันได้ใช้ดำน้ำ แต่ว่า สามารถใช้ได้เพียงแค่ 10 นาทีเท่านั้น

สโนว์บอร์ดติดเทอร์โบ หรือ สโนว์บอร์ดติดกำลังสูง (Turbo Engine Snowboard)

ปรากฏเฉพาะในโคนันฉบับการ์ตูนภาพยนตร์ที่ 15 (15 นาทีเฉียดวิกฤติมรณะ) มีที่ติดเทอร์โบ ลักษณะการใช้คล้ายกับ สเก็ตบอร์ดติดเทอร์โบ ซึ่ง ดร.อากาสะได้สร้างไว้ให้โคนันได้ใช้ใน พื้นที่ที่มีสภาพเป็นหิมะตัวละคร คุโด้ ชินอิจิ นั้นได้ถูกดัดแปลงให้เป็นตัวละครที่มีผู้แสดงจริง ๆ ในซีรีส์ชุด "Detective Conan ~Kudo Shinichi e no Chousenjou~" ซึ่งเป็นตัวละครหลัก ผู้ที่รับบทนี้ คือ จุนเป มิโซะบะตะ